पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब सरकार द्वारा कोरोना के बढ़ते मामलों को लेकर 15 मई तक लगाए मिनी लॉकडाउन का सोमवार को मिलाजुला असर देखने को मिला। जिले में कई जगह पुलिस द्वारा करियाने की दुकानें भी बंद करवा दी गईं। वहीं, लोग दोपहिया वाहनों पर 2 से 3 व कारों में पूरी क्षमता में बैठे नजर आए। जबकि सरकार द्वारा दोपहिया वाहन पर 1 व चारपहिया वाहनों में 2 व्यक्तियों के बैठने की ही अनुमति दी गई है। वहीं पंजाब सरकार द्वारा चाहे दुकानें कम खोलने की अनुमति थी लेकिन पहले दिन लोगों की भीड़ बाजार में ज्यादा देखने को मिली।
वहीं, जिले के ज्यादातर बैंकों के आगे सोशल डिस्टेंस का पालन नहीं हुआ। बैंकों में रोजमर्रा के काम जाने वाले लोग एक दूसरे से सटकर खड़े नजर आए और कोई जांच करने वाला नहीं था। बसों में 50 फीसदी ही सवारियां बैठीं नजर आईं। पंजाब सरकार द्वारा केमिस्ट, दूध, ब्रेड, सब्जी, फ्रूट, डेयरी, मीट की दुकानें, लैबोरेट्रियां, नर्सिंग होम व अन्य मेडिकल संस्थाओं को खोले जाने की छूट के बावजूद बाजारों व अन्य जगहों पर पेंट, मनियारी, टेलर मास्टर, बुटीक, नाई की दुकानें, जूतों की दुकानें खुली नजर आई। वहीं, रोपड़ की पुरानी अनाज मंडी में एक साथ 100 से भी अधिक लोगों की भीड़ नजर आई। कहीं भी सोशल डिस्टेंसिंग नहीं दिखी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn